stanford-oval/wikipedia huggingface dataset:
Vol. 4
רשימת השירים

כל לחני השירים נכתבו על ידי חברי להקת בלאק סבאת'. מילות השירים נכתבו על ידי גיזר באטלר.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Wheels of Confusion/The Straightener  | 8:02 |  |  |  |  |  |  |  |
| 2. | Tomorrow's Dream  | 3:12 |  |  |  |  |  |  |  |
| 3. | Changes  | 4:45 |  |  |  |  |  |  |  |
| 4. | FX ‏ (אינסטרומנטלי)  | 1:44 |  |  |  |  |  |  |  |
| 5. | Supernaut  | 4:50 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 6. | Snowblind  | 5:33 |  |  |  |  |  |  |  |
| 7. | Cornucopia  | 3:55 |  |  |  |  |  |  |  |
| 8. | Laguna Sunrise ‏ (אינסטרומנטלי)  | 2:56 |  |  |  |  |  |  |  |
| 9. | St. Vitus' Dance  | 2:30 |  |  |  |  |  |  |  |
| 10. | Under the Sun/Every Day Comes and Goes  | 5:53 |  |  |  |  |  |  |  |
מבצעים

אוזי אוסבורן - שירה
טוני איומי - גיטרה, פסנתר, מלוטרון
גיזר באטלר - גיטרה בס, מלוטרון
ביל וורד - תופים, כלי הקשה
הערות שוליים

↑  ביוגרפיה של "בלאק סאבאת'", באתר AllMusic
↑  מידע על האלבום, באתר "AllMusic"
↑  מידע על האלבום, באתר "Chart Archive"
↑  ביקורת וסיקור על האלבום, באתר Allmusic
↑  ביקורת על האלבום, באתר Ultimate Guitar Archive
↑  ביקורת על האלבום, באתר Sputnikmusic
↑  ביקורת על האלבום, באתר "AllMusic"
↑  ביקורת על האלבום, באתר Sputnikmusic
↑  הרשימה, באתר מגזין "Q"
↑  ‏ BILL WARD Talks About Legendary BLACK SABBATH/LED ZEPPELIN Jam Session, באתר "blabbermouth"
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| --- | --- |
בקרת זהויות :  MusicBrainz release group: 8c292627-3459-3852-8ebc-226c12db175d
אבא של חייל

| --- | --- |

 בימוי:  רוואז צ'חיידזה 
 הופק בידי:  כרתולי פילם
 תסריט:  סוליקו ז'רֶ'נטי
 שחקנים ראשיים:  סרגו זכריאדזה   ולדימיר פריבלצב   כֵּתוֹ בּוֹצ'וֹרִישווילי
 מוזיקה:  סולחאן זינזדזה 
 מדינה:  ברית המועצות 
 חברת הפקה:  כרתולי פילם 
 שיטת הפצה:  וידאו על פי דרישה 
 הקרנת בכורה:  1964
 משך הקרנה:  92 דקות.
 שפת הסרט:  רוסית, גאורגית 
 סוגה:  סרט דרמה, סרט מלחמה 
 תרגום לעברית:  כן
 דף הסרט ב־IMDb
 
"אַבָּא שֶׁל חַיָּל" (בגאורגית ჯარისკაცის მამა, גַ'רִיקַצִיס מאמא; ברוסית: Отец солдата) הוא סרט קולנוע גאורגי-סובייטי שיצא לאקרנים ב-1964 בבימויו של הבמאי הגאורגי רוואז צ'חיידזה. בסרט, שעסק במסעו של אב אחר בנו הלוחם בחזית במלחמת העולם השנייה, כיכב השחקן הגאורגי הנודע, סרגו זכריאדזה. משנת 1966 הוקרן גם בישראל.
עלילה

גיורגי מחרשווילי הוא איכר גאורגי מבוגר המעבד בכפר את כרמו. בנו נלחם כטנקיסט בשורות הצבא האדום במלחמת העולם השנייה. אחרי שהבן מפסיק לכתוב אל הוריו, האב יוצא אל המען של המכתב האחרון מבנו – בית חולים רוסי בקרבת החזית. הוא מקבל את ברכת שכניו הכפריים, הרואים בו את שליחם ומוסרים בידיו חבילות לבניהם החיילים המשרתים בחזית. הוא יוצא למסע של אלפי קילומטרים אל החזית, ולאחר תלאות רבות, כשהוא מגיע לבית החולים, מתברר לו כי בנו החלים וחזר ליחידתו. האב מסרב לחזור לכפרו בלי בשורה מבנו ומתעקש להתגייס לצבא, אף שאינו צעיר, בתקווה שכך ימצא את הבן. הוא מתקדם עם יחידתו עד מבואות ברלין, שם הוא פוגש סוף סוף את בנו החייל, אך זה נפצע אנושות ומת בזרועות אביו. למרות צערו הגדול, ממשיך גיורגי בדרכו, והסרט מסתיים כשהוא צועד יחד עם חבריו ליחידה אל עבר ברלין.
ביקורת והשפעה

תפקיד האב האוהב והלוחם הפך את סרגו זכריאדזה לפופולרי ברחבי ברית המועצות וזיכה אותו בשני פרסים סובייטיים: פרס השחקן הטוב ביותר בפסטיבל הסרטים הבינלאומי במוסקבה ופרס לנין.
הווארד תומפסון, מבקר הקולנוע של העיתון האמריקאי הניו יורק טיימס, לא היה שותף לשבחים לסרט ולמשחקו של שחקנו הראשי, אותו ראה כפעלתני מדי וכמוגזם. הוא מציין לטובה את הסצנה, שבה עוצר הגיבור את הטנקים הסובייטיים ומונע מהם לדרוס כרם, ואת הסצנה של מות הבן.
השחקן זאב רווח העיד בריאיון כי הסרט היה מהסרטים הבולטים שצפה בהם בצעירותו ושהשפיעו עליו, ובמיוחד משחקו של כוכב הסרט, סרגו זכריאדזה.
הערות שוליים

↑  בתפקיד תמרי, אשתו של הגיבור גיאורגי
↑  אבא של חייל, באתר "הבמה"
↑  אבא של חייל מוצג בקולנוע מוגרבי, מעריב, 23 בינואר 1966
↑  וינסנט ברק, "עשרים שעות" מול "מלחמה ושלום", מעריב, 23 ביולי 1965. שם הזוכה בפרס השחקן הטוב ביותר מופיע בסוף הכתבה.
↑  Howard Thompson, Father of a Soldier (1965, ניו יורק טיימס, 21 בפברואר 1966
↑  מרט פרחומובסקי, הקהל הוא השופט העליון, סינמטק, כתב עת של סינמטק תל אביב, גיליון 186, ינואר-פברואר 2014 (הראיון נערך ב-2011), עמ' 25
ערך זה הוא קצרמרבנושא סרטים. אתם מוזמנים לתרום לוויקיפדיה ו.
אד סאליבן

| --- | --- |

 לידה:  28 בספטמבר 1901 הארלם, ארצות הברית 
 פטירה:  13 באוקטובר 1974 (בגיל 73) מנהטן, ארצות הברית 
 מקום קבורה:  בית הקברות פרנקליף 
 מדינה:  ארצות הברית ארצות הברית
 השכלה:  Port Chester High School 
 תקופת הפעילות:  מ-1932 
 מעסיק:  CBS 
 פרסים והוקרה:  פרס גלובוס הזהב (1959)  פרס אגודת מבקרי הטלוויזיה והסרטים ברשת (2012)  Trustees Award (1971)  כוכב בשדרת הכוכבים בהוליווד 
 קישורים חיצוניים
 www.edsullivan.com
 
אד סאליבן (באנגלית: Ed Sullivan;‏ 28 בספטמבר 1901 - 13 באוקטובר 1974) היה מנחה טלוויזיה אמריקאי. התפרסם בעיקר כמנחה תוכנית האירוח המופע של אד סאליבן ששודרה ברשת CBS, וזכתה להצלחה משמעותית בשנות ה-50 ושנות ה-60 של המאה ה-20.
ביוגרפיה

בתחילת דרכו סאליבן היה כתב ספורט ותיאטרון בעיתון ניו יורק דיילי ניוז. טור התיאטרון שלו עסק בהצגות ברודוויי וברכילות. בהמשך הנחה תוכניות בידור ברדיו.
בשנת 1948 נבחר על ידי רשת CBS להנחות תוכנית אירוח שבועית, ששודרה בימי ראשון בשמונה בערב, וכונתה המופע של אד סאליבן. בתוכנית הראשונה התארחו הקומיקאים ג'רי לואיס ודין מרטין. התוכנית צולמה באולפן 50 של CBS בברודוויי שבניו יורק. בשנת 1967 שונה שם האולפן לתיאטרון אד סאליבן, ומאז הוא המשיך לארח תוכניות טלוויזיה, כדוגמת תוכנית האירוח של דייוויד לטרמן.
אף על פי שסאליבן לא היה מנחה או בדרן מוכשר במיוחד, תוכניתו זכתה להצלחה רבה בזכות הכוכבים הגדולים שהתארחו בה.[דרוש מקור] שתי הופעות בכורה בולטות ביותר היו הופעתו של אלביס פרסלי בספטמבר 1956 (סאליבן לא הנחה את התוכנית באותו יום כי החלים מפציעה בתאונת דרכים, והוחלף על ידי צ'ארלס לוטון), והופעתם של הביטלס בשנת 1964 - ההופעה הראשונה של הביטלס בארצות הברית. ב-1963 הופיע בתפקיד עצמו בסרט המוזיקלי "ביי ביי בירדי".
בעקבות ביקורת שפרסמה העיתונאית הארייט ואן-הורן, ובה תיארה את סאליבן כ"חסר אישיות לחלוטין, וביטוי מושלם למכנה המשותף הרחב ביותר" - הוא שלח אליה מכתב קצר ובוטה, בזו הלשון:
מרת ואן-הורן היקרה,
את חתיכת כלבה.
בכנות, אד סאליבן.
בשנת 1958 ביקר סאליבן בישראל ולאחר מבחנים בחר במספר אמנים ישראלים להופיע בתוכניתו במסגרת עשור לישראל. בין האמנים היו הצמד רן ונמה, הכנר הצעיר יצחק פרלמן, הפסנתרנים ברכה עדן ואלכסנדר תמיר, להקת כרמון, אמן הצלליות אלברט אלמוזנינו ועוד, אחר כך יצאה המופע לסיבוב הופעות ברחבי ארצות הברית, במטרה לגייס תרומות למגבית היהודית.
תוכניתו של סאליבן שודרה מיוני 1948 עד יוני 1971. הוא עמד בלחצים כבדים שהופעלו עליו, במטרה למנוע מאמנים אפרו-אמריקאים להופיע בתוכניתו.
הוא נפטר ב-13 באוקטובר 1974 בניו יורק, ממחלת סרטן הוושט.
הערות שוליים

↑  חנה זמר, הופעת הישראלים בתכנית סאליבן, דבר, 4 בנובמבר 1958
↑  לאן הובילה שיירת סאליבן, "העולם הזה", גיליון 1120 מ-18 במרץ 1959, עמוד 10
| --- | --- |
בקרת זהויות :  NLI: 987007332608805171  BnF: cb157227226 (data)  CANTIC: a10890907  GND: 133685888  ISNI: 0000 0001 1745 7697  LCCN: n79139686  MusicBrainz: 52d26346-7ca2-4cde-a9d5-ae62afdba9e3  NARA: 23811154  SNAC: w6hq41d1  SUDOC: 199486956  VIAF: 15100067   WorldCat (עם VIAF): 15100067
אהוד גרא

אין תמונה חופשית
אהוד גרא (נולד ב-6 בדצמבר 1945) הוא עורך דין ומומחה למכרזים. כיהן כמנכ"ל משרד הכלכלה והתכנון (1985–1988), סמנכ"ל משרד התחבורה (1970–1977) ומנכ"ל מבצע עצמאות (Indpendance Operation) בתל אביב ובניו יורק.
ביוגרפיה

גרא נולד בישראל, בנם של יגאל גרא (בנו של גרו גרא) ועליזה (בתו של יצחק כץ). למד בבית הספר הריאלי בחיפה ובתיכון חדש בתל אביב. בשנת 1969 סיים לימודי משפטים באוניברסיטה העברית בירושלים, לאחריהם הוסמך לתואר שני במשפטים באוניברסיטת תל אביב. בתקופת לימודיו בירושלים שימש עוזר הוראה לפרופסורים יצחק אנגלרד ואהרן ברק.
גרא עבד כמשפטן ברשות החברות הממשלתיות בנושאי הפרטה ובקידום חקיקת חוק החברות הממשלתיות. תקופה קצרה הורה בפקולטה למשפטים בנושאי דיני חברות ממשלתיות וחיבר את הספר "החברה הממשלתית: כללי ושיקולי פעולתה". בין השנים 1970–1977 עבד במשרד התחבורה, מהן גם בתפקיד סמנכ"ל המשרד, ועבד תחת השרים שמעון פרס וגד יעקבי, שעל ידו מונה מאוחר יותר למנכ"ל משרד הכלכלה והתכנון (1985–1988). שימש בשירות המדינה בתפקידים נוספים במסגרת עבודתו והיה יועץ משפטי לעיריית נצרת עילית, מפעל הפיס, מוזיאון תל אביב לאמנות, ש.ל.ה. שירותי רפואה בע"מ, חב' פארק אריאל שרון בע"מ, וכן לרשויות מקומיות ולחברות עירוניות.
נכון ל-2008 משמש גרא כיועץ ליפעת מכרזים ולקוחותיה ומפרסם רשימות בתחום המכרזים, מכהן כסגן יו"ר הוועדה לענייני מכרזים של לשכת עורכי הדין, ומייצג עורכי מכרזים ותאגידים במכרזים ציבוריים, עתירות ומשפט מנהלי. פעילותו הציבורית נמשכת כדירקטור בחברה לפיתוח יפו העתיקה בע"מ, חברת אנליסט לניהול הנפקות בע"מ, בנק הספנות, ובעדי קרן פנסיה בע"מ. גרא שימש יושב ראש ועדת החוקה של מפלגת מרצ-יחד ומונה לחבר הוועדה למינוי דירקטורים של עיריית תל אביב-יפו. בתקופת כהונתו של גד יעקבי כיו"ר רשות הנמלים והרכבות המשיך לייעץ לו.
בשנת 2008 פרסם גרא את הספר "החברה העירונית: ייסוד, התנהלות ומכרזים". במשותף עם גד יעקבי הוציא לאור את "החופש לבחור" בנושא שינוי שיטת הבחירות בישראל.
גרא נשוי לאילת, עובדת סוציאלית קלינית, ואב לשניים. בנו יוני הוא יוצר ובמאי טלוויזיה.
| --- | --- |
בקרת זהויות :  NLI: 987007302340705171  VIAF: 256837228   WorldCat (עם VIAF): 256837228
Thats What They All Say

Thats What They All Say הוא אלבום הבכורה של הראפר האמריקאי ג'ק הארלו. האלבום יצא לאור ב-11 בדצמבר 2020, על ידי חברות התקליטים Generation Now ואטלנטיק רקורדס.
רקע והוצאה

בינואר 2020 הוציא הארלו את הסינגל "Whats Poppin", שנכלל תחילה במיני-אלבום Sweet Action, שיצא ב-13 במרץ, יום הולדתו של הארלו. השיר זכה להצלחה רבה והגיע למקום השני במצעד הבילבורד 200. בעקבות הצלחת השיר, יצא לאור רמיקס לשיר בהשתתפות דה-בייבי, טורי ליינז וליל בייבי, שזכה להצלחה אף הוא. ב-22 באוקטובר, הוציא את הסינגל השני מתוך האלבום, "Tyler Herro". ב-2 בדצמבר, הכריז הארלו לראשונה על האלבום ותאריך צאתו. יומיים לפני צאת האלבום הוציא הארלו את הסינגל השלישי מתוכו, "Way Out", בהשתתפות ביג שון. בסמוך לכך, הכריז הארלו על רשימת הרצועות של האלבום.
רשימת רצועות

| מס' | שם | משך |
| --- | --- | --- |
| 1. | Rendezvous  | 1:53 |
| 2. | Face of My City (בהשתתפות ליל בייבי)   | 2:03 |
| 3. | 21C / Delta  | 3:34 |
| 4. | Funny Seeing You Here  | 2:34 |
| 5. | Way Out (בהשתתפות ביג שון)   | 2:48 |
| 6. | Already Best Friends (בהשתתפות כריס בראון)   | 3:17 |
| 7. | Keep It Light  | 3:23 |
| 8. | Creme  | 2:36 |
| 9. | Same Guy (בהשתתפות אדם לוין)   | 2:44 |
| 10. | Route 66 (בהשתתפות EST Gee)   | 2:33 |
| 11. | Tyler Herro  | 2:36 |
| 12. | Luv Is Dro (בהשתתפות סטטיק מייג'ור וברייסון טילר)   | 2:57 |
| 13. | Whats Poppin  | 2:19 |
| 14. | Baxter Avenue  | 3:27 |
| 15. | Whats Poppin (Remix) (בהשתתפות דה-בייבי, טורי ליינז וליל ויין)   | 3:47 |
| משך כולל: | משך כולל: | 42:31 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 46 |
|  אירלנד | מצעד האלבומים האירי | 48 |
|  ארצות הברית | בילבורד 200 | 5 |
|  הולנד | מצעד 100 האלבומים ההולנדיים | 38 |
|  הממלכה המאוחדת | מצעד האלבומים הבריטי | 73 |
|  נורווגיה | VG-lista | 38 |
|  ניו זילנד | המצעד הניו זילנדי הרשמי | 19 |
|  פלנדריה | אולטראטופ 50 | 136 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 93 |
|  ניו זילנד | המצעד הניו זילנדי הרשמי | 35 |
הערות שוליים

↑  Jack Harlow Celebrates 22nd Birthday with 7-Track Project 'Sweet Action', HYPEBEAST
↑  Review: Jack Harlow drops WHATS POPPIN remix, The Eastern Echo
↑  Alphonse Pierre, Jack Harlow’s New Song “Tyler Herro” Is a Failed Bromance Anthem, Pitchfork (באנגלית אמריקאית)
↑  Jack Harlow Announces Debut Album 'Thats What They All Say', Rap-Up (באנגלית אמריקאית)
↑  Jack Harlow Taps Big Sean for New Single and Video "Way Out", Complex (באנגלית)
↑  Jack Harlow Shares "That's What They All Say" Tracklist: Chris Brown, Lil Baby, Big Sean, HotNewHipHop (באנגלית)
↑  ARIA Top 100 Albums Chart, איגוד תעשיית ההקלטות האוסטרלי (באנגלית)
↑  OFFICIAL TOP 40 ALBUMS, מצעד המוזיקה הרשמי של ניו זילנד, ‏2021
| ג'ק הארלו |
| --- | --- | --- |
דיסקוגרפיה
| אלבומי אולפן | Thats What They All Say (2020) • Come Home the Kids Miss You (2022) • Jackman (2023) |  |
| סינגלים | "Whats Poppin" • "Tyler Herro" • "Way Out" • "Already Best Friends" • "Industry Baby" • "SUVs (Black on Black)" • "Nail Tech" • "First Class" |  |
| השתתפות בסינגלים | "Tap In (Remix)" • "Killer (Remix)" • "Body (Remix)" • "Backstage Passes" • "3D" |  |
| --- | --- |
בקרת זהויות :  MusicBrainz release group: 651a2fdb-4890-40a4-bba4-02232b3c89fb
אבא קונסטנטין שפירא

| --- | --- |

 לידה:  1 בדצמבר 1839 גרודנו, האימפריה הרוסית 
 פטירה:  23 במרץ 1900 (בגיל 60) סנקט פטרבורג, האימפריה הרוסית 
 מדינה:  האימפריה הרוסית 
 
אַבָּ"א (אָשֵׁר בֶּן אֵלִיָּהוּ) קוֹנְסְטַנְטִין אָלֶכְּסַנְדְרוֹבִיץ' שַׁפִּירָא (היגוי: שפירוֹ; ברוסית: Константин Александрович Шапиро‏; 1839 – 1900) היה צלם ומשורר עברי רוסי יהודי מומר.
קורות חיים

נולד בגרודנו שבאימפריה הרוסית. קיבל השכלה תורנית. בבית המדרש התחבר עם אברהם שלום פרידברג, חברות שהחזיקה מעמד עד מותו. שפירא התוודע לספרות חולין וניסה לכתוב שירה. אביו שגילה זאת הענישו בחומרה, ולכן ברח מהבית, עזב את מנהגי הדת והפך למשכיל. לצורך פרנסה למד צילום, שהה זמן מה בווינה, וכששמע על משרת צלם בסנקט פטרבורג, מיהר לשם, אולם עד שהגיע המשרה אוישה. לאחר תקופה שבה היה מובטל התקבל לעבודה אצל צלם יהודי, וכעבור כשנתיים שבהן התפרסם, הפך לצלם עצמאי. במהלך התקופה, כאשר חלה וחשש שקצו קרב, המיר בהשפעת בת-זוגו הנוצרייה את דתו, אולם שמר על קשר עם היהדות והיהודים, ובביתו התארחו סופרים ואנשי רוח רוסים ויהודים.
נולדו לו שני בנים שהוטבלו בינקותם. נפטר בסנקט פטרבורג ונקבר כנוצרי בכפר שממנו באה אשתו. הוריש חלק ניכר מרכושו לטובת "הוועד האודסאי", שתמך במושבות העלייה הראשונה.
שיריו שייכים לזרם "שירת חיבת ציון" הציוני, שירה עברית הממוקמת בין "ההשכלה" ו"התחייה".
משיריו הידועים: "בשדמות בית לחם" ו"קבר רחל" (על רחל אמנו).
לקריאה נוספת

ק"א שפירא, שירים נבחרים; עם תמונתו ומאמר ע"ד תולדותיו וערכו הספרותי מאת יעקב פיכמאן, ורשה: תושיה, תרע"א 1911.
חיים תורן, 'אבא קונסטנטין שפירא: מונוגרפיה', מאזנים יז (תש"ד), 143–151.
אלחנן אינדלמן, 'הדמות הטראגית של המשורר העברי קונסטאנטין אבא שפירא (לרגל מלאת מאה שנים לפרסום שיריו הראשונים)', הדאר נו (תשל"ז 1977), 214–215.
שלמה הראל, 'על יסוד ה"חזרה (בתשובה)" כעקרון סטרוקטורלי וכתבנית אידאית ב"מחזיונות בת עמי" לק"א שפירא', מחקרי ירושלים בספרות עברית ו (תשמ"ד), 47–60. (המאמר זמין לצפייה במאגר JSTOR לאחר הרשמה)
הערות שוליים

↑  מילות השיר "בשדמות בית לחם" והאזנה לו, באתר זמרשת.
| --- | --- |
בקרת זהויות :  NLI: 987007313374705171  PLWABN: 9810547494405606  BnF: cb14439681p (data)  GND: 1146426429  ISNI: 0000 0001 1615 4256  LCCN: nr96007335  NTA: 314234500  PIC: 393063  SELIBR: 245968  VIAF: 31892738   WorldCat (עם VIAF): 31892738 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אד פרלמוטר

אדווין (אד) ג'ורג' פרלמוטר (באנגלית: Edwin George Perlmutter; נולד ב-1 במאי 1953) הוא פוליטיקאי אמריקאי, חבר המפלגה הדמוקרטית, שכיהן כחבר בית הנבחרים של ארצות הברית מטעם מחוז הקונגרס השביעי של מדינת קולורדו בשנים 2007–2023. הוא ייצג מחוז קונגרס שבו נמצאים פרווריה הצפון-מערביים של דנוור. בשנים 1995–2003 היה חבר הסנאט המדינתי של קולורדו (אנ').
ביוגרפיה

פרלמוטר נולד בשנת 1953 בדנוור, בנם של אליס לאב (לבית בריסטו) ולאונרד מייקל פרלמוטר. אביו היה יהודי, צאצא למהגרים יהודיים מפולין, ואילו אמו הייתה נוצרייה ממוצא אנגלי ואירי. פרלמוטר גדל על ברכי הנצרות הפרוטסטנטית. את לימודיו התיכוניים השלים בבית הספר התיכון ג'פרסון שבעיר אדג'ווטר (אנ'). אחר המשיך ללימודי מדע המדינה, היסטוריה וכלכלה באוניברסיטת קולורדו שבבולדר, שם קיבל תואר ראשון בשנת 1975. ב-1978 קיבל באותה האוניברסיטה תואר שני במשפטים, ונבחר פעמיים לנשיא כיתתו בשעה שעבד במשרה חלקית כפועל בניין במיזמי בנייה.
בבחירות אמצע הכהונה ב-1994 נבחר פרלמוטר לסנאט של קולורדו. את כהונתו החל ב-9 בינואר 1995, עד 8 בינואר 2003. הוא נבחר לשתי תקופות כהונה בנות ארבע שנים כל אחת כנציג מחוז בחירה השוכן בלב מחוז ג'פרסון, הנציג הראשון של המחוז מטעם המפלגה הדמוקרטית מזה 30 שנה. בשנת 2000 הוא סייע בהובלת צוות שהצליח להשיג רוב דמוקרטי בסנאט המדינתי של קולורדו לראשונה מאז נשיאותו של ג'ון פיצג'רלד קנדי בראשית שנות ה-60 של המאה ה-20. כמו כן, הוא הוסיף לסייע במסעי בחירות של מועמדים דמוקרטים לבית המחוקקים המדינתי ובמהלך הבחירות לנשיאות ארצות הברית ב-2004 היה יושב ראש משותף של מטה הבחירות הנשיאותי של ג'ון קרי במדינה.
בשנת 2006 זכה במועמדות המפלגה הדמוקרטית לייצוג מחוז הקונגרס השביעי של קולורדו בבית הנבחרים של ארצות הברית, אחרי שגבר בבחירות מקדימות על חברת בית הנבחרים המדינתי לשעבר פגי לאם ועל מועמד נוסף עם 53% מהקולות בפריימריז. במקביל, המפלגה הרפובליקנית הציבה את ריק או'דונל כמועמדה הנגדי לפרלמוטר. לצדם התמודד על ייצוג המחוז גם דייב צ'נדלר, מועמד מטעם המפלגה הירוקה של ארצות הברית. באותם הימים נציג המחוז היה בוב בופריי (אנ'), שנבחר לקדנציה שנייה בבחירות 2004 עם 55% מהקולות, זאת לאחר שנבחר לראשונה ברוב זעום בן 112 קולות בלבד. הוא פרש מהקונגרס אחרי שכשל בניסיונו להיבחר למושל קולורדו.
בשלהי ספטמבר 2006 מסע הבחירות בין או'דונל לפרלמוטר התחמם כאשר הופיעו כרזות תעמולה שציינו כי בעבר תמך או'דונל בביטול הביטוח הלאומי של ארצות הברית. זמן קצר לאחר מכן, סקר של מכון הסקרים "SurveyUSA" מצא כי פרלמוטר מוביל עם 54% תמיכה בקרב דעת הקהל בעוד או'דונל מפגר מאחור עם 37%. ההתמודדות בין השניים נחשבה לצמודה, אך ביום הבחירות הכלליות פרלמוטר ניצח את או'דונל עם 54 אחוזים מקולות הבוחרים. ב-3 בינואר 2007 פרלמוטר הושבע לתפקידו כחבר בית הנבחרים האמריקאי.
מאז שנת 2013 הציגו פרלמוטר וחבר בית הנבחרים דני הק חקיקה לשיפור הגישה לשירותים בנקאיים ופיננסיים עבור עסקי קנאביס. ב-25 בספטמבר 2019 העביר בית הנבחרים את החקיקה שיזמו פרלמוטר והק ברוב של 321 תומכים מול 103 מתנגדים, בפעם הראשונה בה הצעת חוק עצמאית לרפורמה בעסקי הקנאביס עברה בשני בתי הקונגרס של ארצות הברית. בשלהי 2019 הצביע בעד שני סעיפי ההדחה של דונלד טראמפ.
בינואר 2022 הכריז פרלמוטר על פרישתו מבית הנבחרים האמריקאי לקראת בחירות אמצע הכהונה באותה השנה, לכן כהונתו תמה בראשית ינואר 2023.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  קייל ג'גר, House Approves Marijuana Banking Bill In Historic Vote, באתר Marijuana Moment‏, 25 בספטמבר 2019 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  ניקולס ריקארדי, Rep. Ed Perlmutter won’t seek reelection, 26th Dem to retire, באתר AP‏, 10 בינואר 2022 (באנגלית)
| --- | --- |
בקרת זהויות :  SNAC: w6mq5vmz  US Congress: P000593
What the Hell Are We Dying For?

"?What the Hell Are We Dying For" (מעוצב: "?WHAT THE HELL ARE WE DYING FOR") הוא שיר של הזמר-יוצר הקנדי שון מנדס. השיר נכתב על ידי מנדס, מייק סבת', בנג'מין וסקוט האריס הופק על ידי מנדס וסבת' ויצא לאור ב-9 ביוני 2023 על ידי חברת התקליטים איילנד רקורדס.
רקע

עם יציאתו ללא התרעה מוקדמת ב-9 ביוני 2023, פרסם מנדס הסבר על פשר השיר: "התחלתי לכתוב את השיר הזה אתמול בבוקר עם החברים שלי בצפון מדינת ניו יורק וסיימתי אותו רק לפני כמה שעות.. הרגשתי כל כך חשוב לי לשתף איתו אתם בזמן אמת." הוא גם הכריז על גיוס תרומות לצלב האדום הקנדי. עטיפת השיר השיר מציגה תמונה של קו הרקיע של ניו יורק שכמעט ולא נראית לעין עקב מעטה עשן מהשריפות הקנדיות ב-2023.
קרדיטים

שון מנדס – כתיבת שירים, הפקה
מייק סבת' – כתיבת שירים, הפקה, תופים
אדי בנג'מין – כתיבת שירים, גיטרה, בס
סקוט האריס – כתיבת שירים, פסנתר
אנדרו מורי - ערבוב
ג'ון לפורטה - מאסטרינג
אלכס פייל - הקלטה
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ניו זילנד | המצעד הניו זילנדי הרשמי | 28 |  |
|  קוריאה הדרומית | סירקל צ'ארט | 66 |  |
היסטוריית יציאות לאור

| אזור | תַאֲרִיך | פורמט | תווית | ביבליוגרפיה |
| --- | --- | --- | --- | --- |
| כללי | 9 ביוני 2023 | הורדת מוזיקה, הזרמת מדיה | איילנד רקורדס |  |
הערות שוליים

↑  Gonzalez, Alex (9 ביוני 2023). "Shawn Mendes' New Single 'What The Hell Are We Dying For' Feels All Too Timely". Uproxx. נבדק ב-9 ביוני 2023. {{cite web}}:  (עזרה)תחזוקה - ציטוט: url-status (link)
↑  "NZ Hot Singles Chart". Recorded Music NZ. 19 ביוני 2023. נבדק ב-17 ביוני 2023. {{cite web}}:  (עזרה)
↑  "BGM Chart – Week 23 of 2023". סירקל צ'ארט (בקוריאנית). נבדק ב-15 ביוני 2023. {{cite web}}:  (עזרה)
↑  "'What the Hell Are We Dying For?' - Single by Shawn Mendes". Apple Music (US). נבדק ב-9 ביוני 2023. {{cite web}}:  (עזרה)תחזוקה - ציטוט: url-status (link)
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
אבא שאול חדאד

| --- | --- |
אין תמונה חופשית
 לידה:  ג'רבה
 פטירה:  18 באפריל 1940 
 מדינה:  תוניסיה הצרפתית 
 השקפה דתית:  יהדות 
 
הרב אבא שאול חדאד (נפטר ב-18 באפריל 1940) היה מחנך, מורה צדק ורבה הראשי של העיר בן גרדאן שבתוניסיה, ומחבר ספרים.
ביוגרפיה

נולד בג'רבה שבתוניסיה לרב אבא יהודה חדאד, שנמנה עם רבני העיר. כשבגר נישא ליסמינה ביתן.
את רוב תורתו רכש אצל רבי יוסף ברבי לצד חבריו רבי כלפון משה הכהן, רבי מכלוף עידאן ועוד.
בשנת 1925 עבר להתגורר בעיר בן גרדאן, והחל לשמש בה כמורה לתלמידים, כדרשן וכמורה צדק.
בשנת 1930 ייסד מהונו בית כנסת בשם "אבא שאול", ששילב במבנהו אלמנטים מאיטליה וארון קודש בסגנון עתיק. בבית הכנסת ייסד גם תלמוד תורה.
נפטר ב-1940 (י' בניסן ה'ת"ש).
חיבוריו

פני שאול - דרושים, ג'רבה תש"ח
ויגד שאול - חידושים על התנ"ך
לקריאה נוספת

שמעון ואנונו, ארזי הלבנון - אנציקלופדיה לגאוני וחכמי יהדות ספרד והמזרח, ה'תשס"ו, חלק א', עמ' 5
אגוצנטריות

אגוצנטריות היא ראיית העולם מנקודת מבטו הבלעדית של המתבונן, ללא התייחסות לנקודות המבט של אנשים אחרים.
האגוצנטריות היא מצב נפשי בו האדם רואה עצמו כמרכז העולם ומתעלם מקיומם וצורכיהם של אחרים. ז'אן פיאז'ה טוען שהאגוצנטריות היא מאפיין בולט בחשיבתו של ילד צעיר, שבאופן טבעי שבוי בנקודת מבטו ואינו מודע לקיומן של נקודות מבט אחרות.
המילה אגוצנטריות היא הלחם של שתי מילים לטיניות, ego (אגו), שזה אני ו-centrum (צנטרום), שזה מרכז.